
RAZPIS USTVARJALNEGA NATEČAJA 
ZA PROJEKT LAS ˝PLANET B NE OBSTAJA˝
[bookmark: _Hlk195173362][bookmark: _Hlk194308833]PLANET B NE OBSTAJA – Ohranimo Mežiško dolino za naslednje rodove
Organizator:	
Ljudska univerza Ravne na Koroškem v sodelovanju s partnerji projekta LAS Planet B ne obstaja 2025–2026, ki ga sofinancira Evropski kmetijski sklad za razvoj podeželja (EKSRP).

NAMEN NATEČAJA
Natečaj spodbuja mlade in starejše ustvarjalce k razmisleku o aktualnih okoljskih izzivih in odgovornosti do narave. Cilj je razvijati zavest o trajnostnem ravnanju ter ohranjanju okolja za prihodnje rodove – saj PLANET B ne obstaja.

TEMA NATEČAJA
Udeleženci naj skozi ustvarjalno delo prikažejo:
· Probleme, kot so onesnaževanje, podnebne spremembe, izguba biotske raznovrstnosti ali predlagajo rešitve za trajnostno prihodnost.

CILJNA SKUPINA
Na natečaju lahko sodelujejo otroci, mladostniki, stari od 9 do 19 let in ranljive skupine iz Mežiške doline v naslednjih kategorijah:
1. 2. triada osnovne šole (4.–6. razred)
2. 3. triada osnovne šole (7.–9. razred)
3. Srednješolci 
4. Zavodi za vzgojo in izobraževanje otrok in mladostnikov in odraslih s posebnimi potrebami

POTEK IN POGOJI SODELOVANJA
· Rok za prijavo in oddajo del: do vključno 30.5.2026
· Format  del: do velikosti A3
· Tehnika: poljubna tehnika
· K vsakemu delu mora biti priložena izpolnjena prijavnica, ki jo odda mentor

NAČIN PRIJAVE
Prijave potekajo preko mentorjev (učiteljev oz. strokovnih delavcev), ki zbirajo in oddajo dela v imenu udeležencev. 

NAGRADE IN RAZSTAVA
· Komisija bo izbrala 4 najboljša dela (po kategorijah), ki bodo tudi nagrajena in razstavljena. 
· Vsi sodelujoči prejmejo priznanje o sodelovanju in simbolično nagrado.
· Razglasitev rezultatov bo objavljena na spletni strani www.lura.si in družbenih omrežjih LURE, ter poslana mentorjem.

OCENJEVANJE
[image: ]Strokovna komisija bo ocenjevala izvirnost, sporočilnost, ustvarjalno kakovost in skladnost z razpisano temo. Komisija je sestavljena iz štirih članov, predstavnikov projektnih partnerjev in likovnega strokovnjaka.

DODATNE INFORMACIJE
Za več informacij ali pojasnila se obrnite na:
📩 tatjana.ladinek@lura.si
📞 041 828 552
🌐 www.lura.si

Partnerji projekta Planet B ne obstaja: Ljudska univerza Ravne na Koroškem, Ekstera in Društvo kmetic Mežiške doline

